Diari Oficial de la Generalitat Valenciana


Sumari del DOGV 7285, del 30-05-2014 (2014/4547)

Notificació de la sentència dictada en el procediment de guarda i custòdia número 1557/2013.
--------------------------------------------------------------------------------------------

### Dades del document

Número de DOGV
:   7285

Data del DOGV
:   30-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/4547


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1557/2013. [2014/4547]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de família, guarda, custòdia o aliments de fill menor no matrimonial no consensuat 001557/2013, seguides a instàncies de Paulina-Soledad Yucaza Asqui contra Henry Ernesto Chafla Barros, en situació de rebel·lia i parador ignorat, en data 11 d'abril d'enguany s'ha dictat una sentència que té la part dispositiva següent:  
  
«Dispositiva  
Estime la demanda plantejada per Paulina-Soledad Yucaza Asqui contra Henry Ernesto Chafla Barros, declarat en rebel·lia, i en què ha sigut part el ministeri fiscal, i pertoca adoptar les mesures definitives següents respecte al fill comú J. C. C. B.:  
1. Ambdós progenitors tindran la pàtria potestat sobre el menor, si bé atribuïsc a la demandant l'exercici en exclusiva de la pàtria potestat i la guarda i custòdia del menor.  
2. Suspenc el dret de visites del demandat al menor fins que l'interessat n'inste la represa, moment en què s'avaluarà la conveniència de reprendre-les de manera gradual en interés del menor.  
  
3. El pare ha de pagar, en concepte de contribució als aliments del menor, la quantitat de 150 euros mensuals, quantitat que ingressarà en el compte que designe la demandant, dins dels cinc primers dies de cada mes, i que s'actualitzarà anualment d'acord amb les variacions que experimente l'índex de preus de consum que publica l'Institut Nacional d'Estadística, i contribuirà a les despeses extraordinàries pagant-ne la mitat de les que s'acrediten.  
Tot això sense fer una condemna especial a les costes d'este procediment.  
Contra esta interlocutòria es pot interposar un recurs d'apel·lació, que cal interposar per escrit en el termini de 20 dies, amb la indicació de la infracció comesa segons el parer de la persona recurrent, i al qual s'adjuntarà un resguard que acredite haver efectuat el depòsit de 50 euros en el compte de depòsits i consignacions d'este jutjat, obert en el Banesto 0030, oficina 3072, DC 20, compte del Jutjat 0293837243, en descripció 1193-0000-02 - número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta. En cas que no efectue el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme».  
  
I perquè valga de notificació de forma deguda al demandat, Henry Ernesto Chafla Barros, en situació de rebel·lia i parador ignorat, expedisc i firme este edicte.  
  
València, 15 d'abril de 2014.- La secretària judicial: Alicia Ordeig Rabadán.